Page:Oxford Book of English Verse 1250-1900.djvu/789

 The birds sang bonnie as Love drew near, But dowie when he gaed by; Till lull'd wi' the sough o' monie a sang, He sleepit fu' soun' and sail'd alang 'Neath Heaven's gowden sky.

'Twas just whaur creeping Ury greets Its mountain cousin Don, There wander'd forth a weelfaur'd dame, Wha listless gazed on the bonnie stream, As it flirted an' play'd with a sunny beam That flicker'd its bosom upon.

Love happit his head, I trow, that time The jessamine bark drew nigh, The lassie espied the wee rosebud, An' aye her heart gae thud for thud, An' quiet it wadna lie.

'O gin I but had yon wearie wee flower That floats on the Ury sae fair!'— She lootit her hand for the silly rose-leaf, But little wist she o' the pawkie thief That was lurkin' an' laughin' there!

Love glower'd when he saw her bonnie dark e'e, An' swore by Heaven's grace He ne'er had seen nor thought to see, Since e'er he left the Paphian lea, Sae lovely a dwallin'-place.

dowie] dejectedly. weelfaur'd] well-favoured, comely. happit] covered up. lootit] lowered. pawkie] sly. glower'd] stared.